PTA-meisie tydens bure se rusie doodgeskiet | Maroela Media
PTA-meisie tydens bure se rusie doodgeskiet
ŉ Agtjarige meisie is Donderdagoggend in Mamelodi, Pretoria, doodgeskiet toe ŉ buurman glo probeer het om sy vrou te vermoor.
Kapt. Johannes Maheso, polisiewoordvoerder, het gesê die meisie het in haar kamer geslaap toe die egpaar in ŉ naburige plakkershuis baklei het. “Die vrou het na haar bure se plakkershuis gehardloop, en haar man het haar gevolg,” het Maheso gesê. “In die bure se huis het die man op sy vrou geskiet. Die koeël het haar gemis, deur ŉ muur gegaan en die meisie in die kamer langsaan getref terwyl sy geslaap het.”
Sy is op die toneel dood.
Die 50-jarige man is in hegtenis geneem en moet binnekort in die Mamelodi-landdroshof verskyn op aanklagte van moord en poging tot moord.
Die polisie het beslag gelê op die vuurwapen.
Vrou in hof oor verkragting
Twee mense sterf ná mikrovliegtuig neerstort
Absoluut tragies dat nog n onskuldige kind moes sterf deur n barbaar wat geen gevoel vir sy vrou gehad het nie.Hy moet sommer lewenslank tronk toe gaan, hy verdien nie vryheid nie…..
Bossie Liebenberg · 4 jaar gelede
Kan jy glo! Wat n frats gebeurtenis!